cyanic-selkie/wikianc huggingface dataset:
Dykking
Militær dykking
Militær dykking er dykking i militær regi. Det blir brukt flere typer utstyr, både SCUBA luft, rebreathere og slangedykkerutstyr. I Norge skjer utdannelsen av militære dykkere ved Dykker og froskemannskolen(DFS) som er lokalisert på Haakonsvern orlogsstasjon utenfor Bergen. Det utdannes flere cp-kategorier av dykkere blant annet skipsdykkere, minedykkere og slangedykkere. I Sjøheimevernet er dykking en del av innsatsstyrken. De kalles dykk og har til oppgave å ha kontroll på undervannsinstallasjoner i Norge. Offshore oljeinstallasjoner er unntatt.
Zdravko Kuzmanović
Zdravko Kuzmanović (serbisk: Здравко Кузмановић; født 22. september 1987) er en serbisk tidligere fotballspiller. Han er også en del av.
Han ble tatt ut til Fotball-VM 2010 i Sør-Afrika.
Diamante do Norte
Diamante do Norte er en kommune i delstaten Paraná i sørregionen av Brasil.
Göran Thorell
Göran Thorell (født 24. mai 1954 i Bromma) er en svensk skuespiller. Thorell studerte ved Statens scenskola i Stockholm 1985-1988.
Isabel Martínez de Perón
Isabel Martínez de Perón (døpenavn: María Estela Martínez) ble født 4. februar 1931 i La Rioja i Argentina. Hun ble den tredje ektefellen til Juan Perón og var president i Argentina fra 1. juli 1974 til 24. mars 1976. Hun var da verdens første kvinnelige president.
Bakgrunn
María Estela Martínez kom fra en familie fra den lavere middelklasse. Hun var datter av María Josefa Cartas Olguín og Carmelo Martínez. Hun hoppet av skolegangen etter femte klasse. På begynnelsen av 1950-tallet ble hun danserinne på nattklubber og fikk kunstnernavnenene Isabel og Isabelita. Hun traff sin tilkommende ektemann, Juan Perón, under hans eksil i Paraguay i 1955-1958. Isabel tiltrakk ham med sin skjønnhet. Juan Perón tok henne med til Spania i eksil.
I politikkens verden
Hun inngikk i hans tredje ekteskap - de giftet seg i Madrid - og kom på dette vis inn i politikkens verden. I de 13 år i eksil fungerte Isabel som et sendebud for sin mann, ettersom han ikke fikk lov til å komme tilbake til Argentina.
Juan Perón la opp til at hun skulle tre inn i hans avdøde annen hustrus sko, og la opp til at hun skulle oppfattes som en ny Eva Perón. Dette var bakgrunnen for at hun ble visepresident i Argentina i 1973. Hun overtok utøvelsen presidentposten 29. juni 1974 på grunn av Juan Peróns alvorlige sykdom. Hun ble umiddelbart etter hans død i juli 1974 utropt til verdens første kvinnelige president.
Isabel ble imidlertid ikke noe mer enn en marionett og front for de sanne peronistiske makthavere. Som president strakk hun overhodet ikke til; hun hadde verken utdannelsesbakgrunn eller politisk talent for slik ledelse til gavn for nasjonen. Generalstreiker, høy inflasjon og politisk vold første til kaos i Argentina. Isabel Perón ble anklaget for korrupsjon og ble avsatt som president i et militærkupp den 24. mars 1976. Hun tilbragte så fem år i husarrest.
Senere dro hun i eksil til Spania.
Isabel Peron ble pågrepet i januar 2007 for å vitne i saken om den venstreradikale motstanderen hennes som forsvant en måned før kuppet tok makten fra henne. Hun skulle ha skrevet under på tre fullmakter som ga militærstyrkene myndighet til å ta affære mot regimets motstandere. Dommer Raúl Acosta hevdet å kunne bevise at hun visste om åtte mord som ble begått av det såkalte Trippel-A, Alianza Anticomunista Argentina. Hun skulle ha deltatt i et kabinettmøte der man ga grønt lys til de høyreradikale dødsskvadronenes aktiviteter. Det var ønsket å utlevere henne til rettergang i Argentina, men høyere spansk rettsinstans nektet dette og hun ble satt fri.
Brilleslange
Brilleslange eller indisk kobra (Naja naja) er en giftslange som regnes til kobraslangene, en gruppe ulike arter giftsnoker som lever i Afrika og Asia. Som navnet tilsier lever den indiske kobraen på det indiske subkontinentet, og den regnes som den vanligste av kobraslangene. Den har fått tilnavnet «brilleslange» etter det brilleformete mønsteret den har i nakken.
Cuba under Sommer-OL 1948
Cuba under Sommer-OL 1948. Femtitre sportsutøvere fra Cuba, alle menn, deltok i tolv grener i Sommer-OL 1948 i London. Cuba kom på delt 34.-plass i den uoffisielle nasjonsrangeringen med én sølvmedalje.
Brilleslange
Beskrivelse
Brilleslangen er en tung slange som enkelt kan kjennes igjen ved at den har et kraftig nakkeparti. Dette nakkepartiet kan utvides ved at den retter de forreste ribbeina til side, noe den gjør dersom den føler seg truet.
Utseende og farge kan variere stort hos brilleslanger, men de har alle det karakteristiske brillemønsteret på baksiden av nakkepartiet.
De fleste voksne slanger er mellom 1 og 1,5 meter lange, men noen individer kan vokse til å bli opptil 2,2 meter, selv om dette regnes som sjeldent.
Gift
Brilleslange har en kraftig gift som påvirker både nervesystemet og hjertemuskulaturen. Bytter blir paralysert, og i alvorlige tilfeller stopper åndedretten eller hjertet slik at byttet dør.
Utbredelse
Brilleslanger finnes i Sør-Asia, og er spesielt utbredt i India. Den finnes også i Pakistan, Sri Lanka, Bangladesh og sør i Nepal. Den er også funnet i Bhutan, men regnes som svært sjelden der.
Mennesker som blir bitt av brilleslange kan i ytterste konsekvens dø av bittet, og arten regnes som en av de fire dødeligste slangene i India.
Ulike motgifter utvikles mot slangebittet fra brilleslangen.
Habitat
Brilleslange trives i en rekke ulike habitater, og er oppdaget i åpen skog, tett skog, jordbrukenger, risenger, våtmark, steinete landskap, og selv i urbane områder.
Arten finnes i høyder fra havnivå til 2 000 meter over havet.
Diett
Unge brilleslanger spiser amfibier, små reptiler og små pattedyr, mens voksne individer primært spiser små pattedyr som gnagere.
Reproduksjon
Brilleslanger legger mellom 10 og 30 egg en gang i perioden mellom april og juli. Eggene legges som oftest i tomme rottehuler eller bol fra termitter, og klekker etter 48 til 69 dager.
Nyklekkede brilleslanger er mellom 20 og 30 centimeter, og fødes med gift. De får ingen omsorg fra moren, og klarer seg alene fra første dag.
Jennifer Isacco
Jennifer Isacco (født 27. februar 1977) er en italiensk bobkjører som deltok i De olympiske vinterleker i 2006 i Torino.
Åsta (elv)
Åsta er en elv som renner fra Øyerfjellet i Øyer og munner ut i Glomma rundt 20 kilometer nord for Elverum. Elva renner gjennom kommunene Øyer, Ringsaker, Hamar, og Åmot. Fjellområdet har vært rikt på seterliv, nå domineres aktiviteten av sommerbeiting, hytter og fiske. Store deler av Hedmarksvidda omkranser elva, og mange kjenner dette best ut fra Birkebeinerne. Løypetrasseen til blant annet Birkebeinerrennet passerer Åsta ved Kvarstadseterdammen.
Elva er over fire mil lang og er vernet i henhold til Verneplan I for vassdrag.
Diamante do Sul
Diamante do Sul er en kommune i delstaten Paraná i sørregionen av Brasil.
Troy
Troy er et mannsnavn med flere opprinnelser. Det kan være:
Troy er også brukt som kvinnenavn, men svært sjeldent.
Kjente personer med navnet
Personene i listen er ordnet kronologisk etter fødselsår.
Adelaide Island
Adelaide Island er en stor, hovedsakelig isdekket øy som ligger nord for Marguerite Bay på vestsiden av Antarktishalvøya. Den er om lag 139 kilometer lang og 37 kilometer bred. Øya ligger innenfor Argentinas, Chiles og Storbritannias kravområder i Antarktis.
Adelaide Island ble oppdaget i 1832 av en britisk ekspedisjon ledet av John Biscoe, mens den først ble kartlagt av Jean-Baptiste Charcot på hans andre antarktisekspedisjon 1908–10. Bakgrunnen for øyas navn er uviss. Dokumentasjon fra British Antarctic Survey indikerer at Charcot navnga øya «Adelie Land» på grunn av de store mengdene med Adeliepingviner som levde der. Dette skal ha blitt endret til Adelaide Island av British Graham Land Expedition (1934–37). Andre kilder viser at øya sannsynligvis ble navngitt allerede i 1832 av Biscoe etter Adelaide av Sachsen-Meiningen.
Forskningsstasjoner
Det ligger to forskningsstasjoner på øya. Base T (Adelaide Island) ble etablert av Falkland Islands Dependencies Survey, det senere British Antarctic Survey. Basen ble stengt på grunn av en ustabil flystripe, og operasjonene ble flyttet til den nye Rothera Station i sesongen 1976/77. Den gamle stasjonen ble overført til chilenske myndigheter i 1984 og omdøpt Teniente Luis Carvajal Villaroel Antarctic Base. Chilenerne benyttet stasjonen som sommerbase, men senere har all aktivitet her blitt avsluttet. Stasjonen oppsøkes imidlertid jevnlig for å kontrollere tilstanden.
Thor Martinsen
Thor «Martin» Martinsen (egentlig Thor Kristian Martinsen), født 12. juli 1945 i Halden, er en tidligere ishockeyspiller som i en årrekke dominerte norsk ishockey. Martinsen er i dag bosatt i Asker og er engasjert som idrettsleder i sin gamle klubb Frisk Tigers, samt gym- og kunst&håndverkslærer ved Solvang skole (Asker).
Martinsen vokste opp på Sagene i Oslo og spilte for klubbene Lian, Skeid, Tigrene og Sparta før han i sommeren 1969 begynte i Frisk Asker. Han spilte tilsammen 113 landskamper for Norge og vant Gullpucken som årets beste spiller i 1965. Med Martinsen som kaptein dominerte Frisk norsk ishockey på 1970-tallet.
Olympiske leker og VM
Martinsen var med sine 18 år en av Norges yngste deltakere ved Vinter-OL 1964 i Innsbruck. Han deltok i ytterligere tre olympiske vinterleker; Grenoble i 1968, Sapporo i 1972 og Lake Placid i 1980. Han har tilsammen 13 VM-sluttspill.
Verdensmesterskapet i curling for menn
Medaljeoversikt totalt
Mellom 1968 og 2021.
Rotherham (distrikt)
Rotherham er et administrativt distrikt med status som metropolitan borough i South Yorkshire i England. Det har navn etter administrasjonssenteret Rotherham.
Distriktet ble opprettet 1. april 1974 ved sammenslåing av Rotherham, Maltby, Rawmarsh, Swinton, Wath-upon-Dearne, Rotherham landdistrikt og Kiveton Park landdistrikt. Distriktet dekker et areal på 286,54 km² og hadde 257 280 innbyggere i 2011.
Oversersjant
Oversersjant er en grad i det norske Forsvaret.
Historikk i Norge
Oversersjant fantes tidligere i Hæren og som tilsvarte vingsersjant i Luftforsvaret og kvartermester I klasse i Sjøforsvaret. Det var den nesthøyeste sersjantgrad i Norge og befant seg mellom sersjant og stabssersjant. En oversersjant var som regel en sersjant, ofte med teknisk bakgrunn, med flere års tjenestetid. Distiksjonen var tre vinkler med en vannrett stripe over.
Gradene oversersjant og stabssersjant opphørte 1. juli 1975 og befalet fikk henholdsvis offisersgradene fenrik og løytnant. Hærordningen av 1. januar 1977 gjorde at de eldste av de gamle stabssersjantene fikk kapteins grad.
Militærordningen fra 1. januar 2016
Oversersjant ble gjeninnført i Norge på OR 6 nivå i Hæren, Luftforsvaret og Heimevernet ifm innføringen av den nye ordningen for militært tilsatte
Det vil da være 41 år etter at den sist ble avviklet.
Overåtunnelen
Overåtunnelen er en veitunnel på fylkesvei 650 i Stranda kommune i Møre og Romsdal. Tunnelen går under Ovråsætra i Norddalsfjorden. Den er 1573 meter lang.
Tunnelen har en skiltet maksimal høyde på 3,8 meter. Dette er utenfor sommer og høst den eneste veiforbindelsen til Valldal og Geiranger.
Tunrapp
Tunrapp (Poa annua) er ei plante i grasfamilien. Tunrapp er en av Norges vanligste ville grasarter.
Bjorvann (Tørdal i Drangedal)
Bjorvann (også skrevet Bjorvatnet eller Bjårvatnet) er en innsjø i Tørdal i Drangedal kommune i Telemark.
I nordenden av vannet ligger tettstedet Bø som trolig har gitt vannet navnet Bjårvatn. Bjár (bjår) er genitiv av bœr, nå Bø. Navnet har derfor ikke sitt opphav i bjórr (bever), som de fleste andre vann med liknende navn i Norge.
Arne Steigen
Arne T. Steigen (født 26. juli 1921, død 29. september 2007) var en norsk gardbruker. Han er kjent som «Bonden» i Kjell Aukrusts bøker om oppveksten i Alvdal.
11. serierunde i Tippeligaen 2008
11. serierunde i Tippeligaen 2008 startet fredag 27. juni klokken 19:00 med Bodø/Glimt mot Rosenborg. Runden fortsatte med fem kamper lørdag 28. juni, fire kamper klokken 18:00 og én kamp 20:00. Runden avsluttet mandag 30. juni klokken 19:00 med Fredrikstad mot Vålerenga.
Bjorvann (Tørdal i Drangedal)
Systemet er en del av Kragerøvassdraget, og drenerer hele den nordvestlige og nordligste delen av Drangedal, inkl. noen vann i Nissedal. Hovedtilløpene er Gautefallelva fra vest og fra nord Bøelva, som dannes av Suvdøla, Graveelva og Loneelva.
Arne Steigen
Han var barndomsvenn av forfatteren Kjell Aukrust og er mye omtalt i den såkalte Alvdalstrilogien. Ei av bøkene i denne, Bonden, er oppkalt etter Steigen. (De andre er Simen og Bror min.)
Bjorvann (Tørdal i Drangedal)
Bjorvann renner via Tørneselva og Storelva ut i Hoseidvatnet, og videre ut i øvre Toke ved Prestestranda.
Mokenfolket
Mokenfolket er et nomadefolk som lever på øyene i Andamanhavet. Mange har bosatt seg mer eller mindre permanent på Surinøya utenfor Thailands vestkyst. Mokenfolket ble tidligere ommtalt som sjøsigøynere, selv om de ikke har noen forbindelse med de europeiske sigøynerene.
Surinøya
Mokenfolket levde mer som nomader før i tiden, men mange har slått seg ned på Surinøya. 216 av dem bor der nå. De har bodd der i to generasjoner. Før levde de mye mer som et nomadefolk på grunn av sjørøvere som kidnappet dem og solgte dem som slaver i Penang i Malaysia.
Kausen
Kausen er ei øy like utafor Øra på vestkysten av Nøtterøy i Færder kommune i Vestfold. Den har et areal på rundt 1,5 dekar. På øya står det ei fyrlykt, med fyrnummer 380.
Mokenfolket
Surinøya
På Surinøya heter alle Klathalay til etternavn. Høvdingen heter Salama Klathalay og er omkring 60 år gammel. Han arvet tittelen etter sin far.
Kausen
Øya og et lite område rundt utgjør Kausen biotopvern, som til sammen dekker 3,8 dekar. Det ble oppretta i 2009 for å beskytte sjøfugl i hekketida.
Mokenfolket
Religion
Mokenfolket er animister.
På fullmånedagen i april blir det arrangert en fest for åndene. De laster en båt med ris, fisk, krydder og klær. Så sendes båten ut på havet for å mette åndene.
For å kommunisere med åndene bruker de en totempåle. Pålen kan bare brukes én gang, så en ny må lages for hver gang.
Jordskjelvet i Indiahavet 2004
Før flodbølgene andre juledag 2004 ble mokefolket sett på som problematiske for myndighetene i Thailand, men fordi de forutså flodbølgene har de fått flere rettighter og goder.
Acanthametropodidae
Acanthametropodidae er en familiegruppe av døgnfluene. Det er kjent tre arter, fra Nord-Amerika og Øst-Asia, i tillegg er det beskrevet en fossil art fra eocen-perioden. Familien ble først oppdaget i 1948, trolig fordi nymfene til disse døgnfluene holder seg i områder (elvebunn med løs sand) der det er få andre vanninsekter, og der det derfor sjelden blir samlet insekter. Dessutene er de raske og smidige svømmere som trolig lett unngår å bli fanget. De hører til en liten gruppe døgnfluer som er rovdyr.
Utseende
De voksne insektene er foreløpig ukjente i alle fall for A. pecatonica. De er slanke døgnfluer, forvingene er avlange med tett årenett. Hannen har store fasettøyne. Bakvingene er forholdsvis store. De har to haletråder. Nymfene er kraftige, avlange insekter. Hodet er kraftig med store, litt utstående fasettøyne. Antennene er tynne og omtrent så lange som hodet. Beina er slanke, hårløse, og ligner beina til krabber. Bakkroppen har to torneaktige utvekster på ryggen av hvert ledd. Trakégjellene er bladformede med lange frynser langs kanten, på det første paret er frynsene så lange at hele gjellen blir buskformet. Haletrådene er nakne.
Det prøyssiske vitenskapsakademiet
Det prøyssiske vitenskapsakademiet ble stiftet av kurfyrst Fredrik III av Brandenburg i 1700 og besto til 1945. Opprinnelig var navnet Kurfürstlich-Brandenburgische Societät der Wissenschaften («Det kurfyrstelige vitenskapsselskapet i Brandenburg»), men i 1701 ble det endret til Königlich-Preußische Akademie der Wissenschaften etter at Fredrik var blitt kronet til kong Fredrik I av Preussen.
Gottfried Wilhelm Leibniz var den første presidenten. Sammen med Daniel Ernst Jablonski planla og utviklet Leibniz selskapet de første årene.
Selskapet hadde en blomstringstid i Fredrik den stores regjeringstid, med framstående medlemmer som Euler, d'Alembert, Maupertuis, Lagrange, Voltaire, Montesquieu, Diderot, Lessing, Wieland og Kant. I denne perioden hadde akademiet egne forskningsinstitusjoner: et observatorium, en botanisk hage og et laboratorium, men disse ble i 1812 overtatt av det nystiftede universitetet i Berlin. Som erstatning ble det opprettet egne kommisjoner for de forskjellige vitenskapsgreinene.
Etter 2. verdenskrig omdannet den sovjetiske militæradministrasjonen vitenskapsakademiet til «Det tyske vitenskapsakademiet» i Berlin, omdøpt til Vitenskapsakademiet i DDR i 1972. På grunn av en belastende historie ble akademiet oppløst etter Tysklands gjenforening. Deler av virksomheten ble innlemmet i andre institusjoner eller overtatt av Vitenskapsakademiet i Berlin-Brandenburg, som ble etablert gjennom en traktat mellom delstatene Berlin og Brandenburg i 1992.
<div style="">
Domkirkegaten (Bergen)
Ludvig Holberg bodde som tenåring flere år i strøket, hos sin morbror og pleiefar Peder Lem. Peder Lems hus lå ved siden av Dorothe Engelbretsdatters hus, på hjørnet av «Broen» (våre dagers Domkirkegaten) og «Marken» (våre dagers Kong Oscarsgate). (Kong Oscarsgate videre i retning av Bryggen, het dengang «Skreddergaten».)
Triforce
Triforce («trekraften») er et kjent symbol fra The Legend of Zelda-serien. Den består av tre triangler som representerer tre forskjellige kvaliteter. De tre trianglene inneholder en del av makten til de tre gudinnene som skapte Hyrule, landet hvor mye av handlingen i The Legend of Zelda-serien utspiller seg.
Deler
Triforce er delt opp i tre deler:
Triforce er kraften i Hyrule, og kan kun bestettes av den hvis hjerte er i balanse mellom visdom, makt og mot. Hvis man ikke har like mye av disse kvalitetene vil man ikke motta hele Triforcen. I spillet The Legend of Zelda: Ocarina of Time forsøker den onde Ganon å stjele Triforcen, men siden hans hjerte ikke er i balanse får han kun en av de tre triangelene som Triforcen består av. Triangelet han får er den som representerer kvaliteten som står sterkest i hans hjerte, nemlig makt (the Triforce of Power). Når dette skjer gis de to andre delene, mot og visdom, til to personer som best passer kvalitetene de representerer. I serien er dette henholdsvis Link og Prinsesse Zelda. Når hele Triforcen er samlet, kan den som rører den få innvilget et ønske. de tre gudinenne har også navn: Power; Din, Courage; Farore, Wisdom; Nayru.
Forsegling
The Triforce befinner seg i en parallell dimensjon til Hyrule, det såkalte Sacred Realm. For å komme inn hit må en åpne The Door of Time og The Seven Seals med «Song of Time» og de «Three Spiritual stones».
Universe of The Legend of Zelda The Legend of Zelda (series) The Legend of Zelda (spelserie)
Tolja
Elvas fjerneste kilde er Letjønna, i skog- og myrområdene øst for Milskiftet. Herfra renner Letjønnbekken mot vest og møter Milskiftbekken, som fortsetter mot vest til den løper sammen med Storolåa og Veslolåa og danner Olåa. Olåa renner mot sør gjennom myrområdet Olafloen til den munner ut i Øver Tallsjøen. For å verne myrområdene nord for Øver Tallsjøen ble Olafloen naturreservat opprettet i 2001. Tolja renner ut fra østenden av sjøen, og strekningen ned til Nedre Tallsjøen går i et krokete og ganske rolig løp. Fra Nedre Tallsjøen er elva ganske stri på det første stykket, før den snur mor sør og renner rolig gjennom jordbruksområdene ned mot Glåma. Før munningen renner elva gjennom bebyggelsen i tettstedet Tolga, og faller her sterkere igjen på de siste par hundre meterne.
Blikshammertunnelen
Blikshammertunnelen er en veitunnel på fylkesvei 650 i Fjord kommune i Møre og Romsdal. Tunnelen går gjennom det bratte fjell-partiet i Blikshammarbugen i Norddalsfjorden. Den er 1 251 meter lang.
Dois Vizinhos
Dois Vizinhos er en kommune i delstaten Paraná i sørregionen av Brasil.
Nasjonalligaen for demokrati
Nasjonalligaen for demokrati (burmesisk:, ) (NLD) er et politisk parti i Myanmar, ledet av nobelprisvinneren Aung San Suu Kyi. Partiet ble dannet i 1988, og i landets første flerpartivalg i 1990 vant partiet hele 392 av de 492 utlyste plassene. Valget ble imidlertid annullert, og partileder Aung San Suu Kyi ble satt i husarrest. NLD boikottet det neste valget i 2010, fordi militærmyndighetene hindret mange av deres viktigste kandidater fra å stille. Partiet ble formelt oppløst, men etter samtaler med myndighetene i 2011 ble det 18. november 2011 bestemt at partiet igjen skulle registrere seg som parti.
Anđelko Đuričić
Anđelko Đuričić (serbisk: Анђелко Ђуричић; født 21. november 1980 i Pančevo) er en serbisk profesjonell fotballspiller som spiller for den portugisiske fotballklubben União Leiria. Han spiller keeper, og er også en del av. Djuričić har spilt for flere andre klubber i sin karriere, blant annet Dinamo Pančevo og Hajduk Kula fra Serbia.
Nasjonalligaen for demokrati
Historie
Partiet ble dannet i etterkant av det såkalte 8888-opprøret for demokrati, som brøt ut i august 1988. Aung San Suu Kyi, datter av Aung San, som forhandlet frem Burmas selvstendighet fra Storbritannia i 1947, ble etterhvert et viktig symbol og en lederskikkelse for demokratibevegelsen. 26. august talte hun til en halv million mennesker ved Shwedagon Pagoda i Yangon. 18. september tok militæret makten i landet gjennom Rådet for gjenopprettelse av lov og orden (SLORC). De lovet imidlertid at det skulle holdes flerpartivalg, og resultatet ble valget i 1990 der det ble valgt mandater til en konstitusjonell komité med 492 plasser, som skulle arbeide frem en ny grunnlov. I valget, som hadde en oppslutning på 72,6 %, vant NLD 58,7 % av stemmene og 392 av de utlyste plassene. Valget ble imidlertid annullert av SLORC, og partileder Aung San Suu Kyi ble satt i husarrest, der hun skulle bli sittende i 16 av de neste 21 årene. Andre partimedlemmer som slapp unna dannet imidlertid eksilregjeringen NCGUB.
Anđelko Đuričić
Han ble tatt ut til Fotball-VM 2010 i Sør-Afrika.
Nasjonalligaen for demokrati
Historie
I 2010 ble det annonsert at det igjen skulle holdes valg i Burma, men mange av NLDs viktigste politikere ville blitt hindret fra å stille fordi de fremdeles satt fengslet eller i husarrest. Da NLD ikke fikk gjennomslag for kravet sitt om å få disse løslatt i forkant av valget, bestemte de seg for å boikotte valget. Dette medførte at militærmyndighetene erklærte partiet som oppløst.
Aung San Suu Kyi ble sluppet fri 13. november 2010, rett etter valget 7. november. I løpet av 2011 ble det holdt flere møter mellom myndighetene og Aung San Suu Kyi, der myndighetene viste vilje til å møte enkelte av hennes krav. I oktober ble rundt en tiendedel av landets politiske fanger løslatt, og fagforeninger ble tillatt. Som følge av den den endrede politiske situasjonen, bestemte NLD seg 18.november 2011 for å registrere seg som parti igjen, noe som åpnet for at de kunne stille til neste valg, som var suppleringsvalget til de 48 plassene som står tomme i nasjonalforsamlingen, som ble avholdt 1. april.
Ved suppleringsvalget 1. april 2012 vant NLD 42 av de 44 plassene de stilte til valg i, av totalt 45 plasser som var på valg.
Prevalens
Prevalens brukes i medisinsk statistikk til å beskrive hvor mange individer i en bestemt gruppe som har en gitt tilstand eller sykdom, gjerne på et gitt tidspunkt. Man skiller således mellom prevalensen ved et visst tidpunkt, punktprevalens, og prevalensen i en periode, periodeprevalens.
Prevalensen sier noe om hvor vanlig en bestemt tilstand, for eksempel en sykdom, er i en befolkning.
Et eksempel på prevalensmåling er Folkehelseinstituttets to årlige dager når man teller opp tallet på dem som er rammet av sykehusinfeksjoner på helseinstitusjoner i Norge. Høsten 2007 var dette 24. oktober, og av 10 167 pasienter denne dagen hadde 639 sykehusinfeksjon. Dette gir en prevalens på. Av disse var 188 postoperative sårinfeksjoner. Om man regner prevalensen av alle pasienter blir den 1,8 %. Regner man den av bare de 2524 nyopererte, blir den 7,4 %.
Begrepet må skilles fra statistikkbegrepet insidens, som sier hvor mange nye individer i en bestemt gruppe som får en gitt tilstand i en gitt tidsperiode, for eksempel nye tilfeller av astma per år.
Det er ikke uvanlig at prevalens og insidens er forskjellig mellom forskjellige grupper (som for eksempel mellom kvinner og menn eller ved forskjellige alderstrinn). Ved statistiske beregninger kan det defineres spesielle grupper etter kjønn, alder, bosted, yrke, utdannelse, sykdomstrekk eller risokofaktorer. Slike definerte grupper kalles ofte for en kohort.
Begrepet livstidsprevalens anvendes for andelen av en befolkningsgruppe som noen gang i sin levetid får en bestemt sykdom. En livstidsprevalens på 1 %, som for schizofreni, innebærer at 1 av 100 vil få en slik diagnose i løpet av sitt liv.
String Swing
String Swing var en norsk jazzgruppe (swing) som ble etablert i Oslo, igangsatt av spansk-norske Freddy Valier gitar og vokal, som hadde flyttet til Norge i 1938.
Han ønsket å starte et jazzband à la Quintette du Hot Club de France, som han kjente fra Spania, og fikk med seg gitaristene Finn Westbye, Stein Musum, og Robert Normann, samt Arild Iversen fiolin og Fred Lange-Nielsen bass. Bandet spilte inn en 78-plate (gjenutgitt på CD i 1988 av Hot Club Records, senere også på Normann Records), som regnes som «Norges første bevisste jazzinnspilling» (sitat Bjørn Stendahl, Norsk Jazzarkiv), men ingen av de andre musikerne delte Freddy Valiers interesse for Django Reinhardt, så han sluttet kort tid etter, og returnerte til Spania i 1939.
Bandet fortsatte ennå en tid, blant annet under navnet «Robert Normanns Strengekvartett», men inspirasjonen forble anglo-amerikansk (i motsetning til fransk/Django). I februar 1939 hadde Quintette du Hot Club de France sin eneste konsert i Norge, og hele String Swing var tilstede, men Robert Normann fortalte Jon Larsen at ingen av musikerne i Norge egentlig var interessert i denne musikken på denne tiden, bortsett fra Freddy Valier. Forbildene var amerikansk swing: Coleman Hawkins, Chu Berry, og liknende), og til en viss grad danske Svend Asmussen.
Svend Asmussen på sin side brukte «stringswing» som genrebetegnelse på sin strengebaserte jazz, ettersom han «verken var neger eller sigøyner».
Django-stilen
Stringswing er i nyere tid benyttet om musikk relatert til Django Reinhardt, etter at Hot Club de Norvege (Jon Larsen) spilte inn sin første plate String Swing i 1980. De var de første i Norge til å hente sin inspirasjon fra det franske jazz manouche-miljøet. Etter dette er bruken av uttrykket popularisert av Hot Club Records, som har fått en betydelig internasjonal påvirkning. Rundt 1990 fikk djangomusikken en renessanse, og Robert Normann regnes nå, sammen med Oscar Aleman, for en av jazzgitarens pionerer, parallelt med, men ikke vesentlig påvirket av Django Reinhardt.
Robertsonbukta
Robertsonbukta er en stor, tilnærmet trekantet bukt på nordkysten av Victoria Land i Antarktis. Den ligger mellom Kapp Barrow og Kapp Adare, og er skilt fra Rosshavet av Adarehalvøya. Bukta er om lag 38 kilometer bred og 40 kilometer dyp.
Presse- und Informationsamt der Bundesregierung
Presse- und Informationsamt der Bundesregierung, kort Bundespresseamt, er den tyske føderale regjeringens presse- og informasjonskontor. Det har sete i Berlin og Bonn, og er direkte underordnet forbundskansleren. Kontoret ledes i regelen av en regjeringstalsmann med rang som statssekretær. Kontoret har også blitt ledet av føderale ministre for særlige oppgaver.
Historie
Presse- und Informationsamt der Bundesregierung ble grunnlagt av Konrad Adenauer, og orienterte seg mot organisasjonsformene under Weimarrepublikken. Adenauer ønsket ikke bare en presseavdeling i kanslerkontoret, men en egen organisasjon.
Oppgaver
Presse- und Informationsamt der Bundesregierung har to hovedoppgaver. For det første informerer det borgere og medier om den føderale regjeringens politikk. For det andre informerer det den føderale regjeringen, Forbundsdagen, kansleren og presidenten og deres medarbeidere om nyheter i Tyskland og utlandet.
Norsk dynamisk tingsrett
Norsk dynamisk tingsrett, eller norsk tredjemannsvern, er de regler som gjelder innen dynamisk tingsrett i norsk rett.
Dynamisk tingsrett er den juridiske læren om forholdet mellom konkurrerende rettighetshavere. Faget dreier seg om hvordan en rettighetshaver som har ervervet en rett fra (mest praktisk) en kontraktspart kan verne sine rettigheter i forhold til tredjemenn, som påberoper seg rettigheter som kan komme i konflikt med den første rettighetshaverens rett. For å avgjøre hvem som vinner rett i slike tilfeller er regler om rettsvern og ekstinksjon sentrale.
Konfliktstypene som kan oppstå
Det er to hovedproblemstillinger læren behandler, dobbeltsuksesjonskonflikten og hjemmelsmannskonflikten.
I dobbeltsuksesjonskonflikten foreligger det konflikt mellom to suksessorer (rettsetterfølgere) som begge har utledet rettighet til samme formuesgode, slik at disse to rettsstiftelser er uforenlige med hverandre.
I hjemmelsmannskonflikten foreligger det konflikt mellom en suksessor og avhendernes hjemmelsmann, som begge mener å ha en rettighet i formuesgodet som er uforenlig med den andres rettighet. Hjemmelsmannen er vedkommende som avhenderen har, eller påstår at han har, utledet sin rettighet fra.
Hovedspørsmålet i begge disse konflikttyper er hvem som vinner rettigheten over formuesgodet. Dersom det er siste suksessor som vinner, sier vi at han ekstingverer (utslukker) konkurrentens innsigelse. Dersom det er første suksessor, eller hjemmelsmannen som vinner rettigheten, sier vi at han vindiserer rettigheten.
Rettskildene for løsning av disse konfliktene, varierer avhengig av hvilket formuesgode det er strid om. Dersom det er tvist om rettigheter i fast eiendom, er det tinglysingsloven som regulerer konfliktene. For løsøre finnes reglene godtroervervloven, for pengekrav i gjeldsbrevloven, for aksjer tildels i verdipapirregisterloven.
Det er for de fleste formuesgoder hjemmel for ekstinksjon i lovgivningen. Vilkårene varierer noe avhengig av formuesgode, men som en generalisering kan vi si at det er tre vilkår: Avhenderen må være legitimert som rette eier, suksessoren må være i god tro, og han må gjennomføre en sikringsakt (sikre seg rettsvern). En sikringsakt kan bestå i tinglysing (for fast eiendom), overlevering (for løsøre), melding til debitor (enkle gjeldsbrev), registrering i verdipapirregister (for aksjer) osv.
Som et eksempel på ekstinksjon i en dobbeltsuksesjonskonflikt, kan vi forestille oss A selger sin sykkel til B, men like etter selger han samme sykkel til C, som også får den overlevert til seg. Hovedregelen i dynamisk tingsrett er at den som først erverver rettigheten (i dette tilfellet; eiendomsretten over sykkelen) vinner over konkurrenter med senere erverv. Unntaksreglene i medhold av godtroervervloven innebærer imidlertid at den som i god tro først får overlevert sykkelen til seg fysisk, er den som vinner eiendomsretten. Her vinner altså C, dersom han ikke visste om Bs tidligere erverv. B, som blir stående uten sykkel, kan imidlertid normalt kreve erstatning for at sykkelen ikke ble hans.
Særlig om kreditorekstinksjon
En konkurrerende suksessor kan også være avhenderens kreditorer, det vil si konkursbo eller utleggstaker. Disse kan dermed komme i konflikt med hjemmelsmenn eller andre suksessorer, slik som ovenfor. Det er imidlertid visse forskjeller i reglene som gjelder for at disse kan ekstingvere konkurrerende rettigheter. For det første er det ikke noe vilkår for ekstinksjon at konkursboet eller utleggstaker har vært i god tro da de etablerte rettsvern for sitt erverv. I tillegg er konkursboet og utleggstaker i visse situasjoner gitt en ekstra beskyttelse, ved at de som etablerer en rettighet ved kontrakt må sikre rettsvernet med en viss margin før konkursboet/utleggstaker kommer inn. Et eksempel finner man i tinglysingsloven, som angår rettsvern for fast eiendom, der rettsvern må være etablert minst en dag før konkursen for å kunne stå seg (§ 23). Dersom rettsvern etableres samme dag for et kontraktserverv og et utlegg vil dessuten utlegget gå foran (§ 20 andre ledd). I tillegg til rettsvernreglene vil dessuten reglene i konkurs om omstøtelse føre til at visse disposisjoner foretatt i lenger tid før konkursen kan bli underkjent, selv om rettsvern er etablert. Alle disse reglene er gitt med det formål å hindre kreditorsvik, ved at verdier unndras kreditorene urettmessig, for eksempel ved at det foretas fiktive og antedaterte overdragelser til andre.
Jardín Ramón López Velarde
Jardín Ramón López Velarde er en park i Mexico by. Den befinner seg i den sørøstlige enden av Colonia Roma, foran Centro Médico Siglo XXI. Parken ble oppført på stedet hvor den tidligere Estadio Nacional sto fra 1923 til 1949, og deretter et leilighetskompleks fra 1949 fram til dette ble ødelagt av jordskjelvet i 1985.
Parken er oppkalt etter poeten Ramón López Velarde (1888–1921).
Haviguan
Habitat
Haviguanen finnes på alle Galápagosøyene, som tilhører Ecuador. Der holder de til på klipper langs kysten. Noen steder er det opptil 3000 haviguaner per kilometer kystlinje, men de fleste steder er det langt færre av dem enn det. Haviguanen har ikke særlig mange naturlige fiender, og galapagoshauken utgjør den største trusselen for voksne haviguaner. Eggene kan også bli tatt, av andre fugler og av slanger.
Atferd
Haviguanen tilbringer dagene på de solfylte klippene langs kysten for å samle varme. Når solen står opp inntar den en positur som gjør at mest mulig av kroppen får sollys. Når den når sin idealtemperatur på 35.5 °C endrer den kroppspositur for å unngå overheting. Den kan da løfte overkroppen vendt mot solen, slik at luft kan sirkulere inn under kroppen og kjøle den ned, samtidig som det reduserer soleksponeringen på deler av kroppen. Reptiler kan ikke svette, men hvis haviguanen når 40° vil den begynne å pese for å kvitte seg med varme.
Iran under Sommer-OL 1948
Iran under Sommer-OL 1948. Trettiseks sportsutøvere fra Iran, alle menn, deltok i fem sporter, basketball, bryting, boksing, skyting og vektløfting under Sommer-OL 1948 i London. Iran kom på delt 34.-plass med en bronsemedalje, som var landets første medalje i et OL. Dette var andre gang Iran deltok i et OL, forrige gang var under sommer-OL 1900.
Haviguan
Ernæring
De fleste haviguaner spiser én gang i løpet av dagen, men noen av de største individene spiser bare hver andre eller tredje dag. De største hannene venter vanligvis til midt på dagen når solen er på sitt varmeste, slik at de har rukket å bli varme i solen før de svømmer ut for å dykke etter alger. Resten av kolonien spiser alger i vannkanten når det er fjære sjø. Der spiser de til de blir truffet av bølgene igjen. Den store forskjellen skyldes sannsynligvis at de mindre individene ikke er like gode svømmere, og ikke klarer å holde like godt på varmen.
Reproduksjon
De fleste haviguaner er kolonidyr det meste av året. Bare et fåtall hanner holder seg utenfor koloniene. Utenfor paringssesongen er det lite aggresjon mellom individene, men ved starten av paringssesongen blir hannene territoriale og mer aggressive.
Hannen kurtiserer hunnen ved å sirkle rundt henne og nikke med hodet.
Sør-Koreas kulturminnemyndighet
Sør-Koreas kulturminnemyndighet (engelsk: Cultural Heritage Administration/CHA, tidligere Cultural Properties Administration) er et sørkoreansk myndighetsorgan som har som hovedoppgave å bevare Sør-Koreas kulturarv.
Hovedkvarteret ligger i Daejeon, og organet var inntil 1999 en del av det sørkoreanske Kultur- og reiselivsdepartementet. CHA er best kjent for sine lister med oversikt over personer og ting med spesiell status.
CHA ble etablert i november 1961, men har sine røtter i den tidligere myndigheten Royal Properties administration, som ble etablert i november 1945 i starten av USAs okkupasjon etter andre verdenskrig.
Malgobek
Malgobek (russisk: Малгобек, ingusjetisk: МагIалбике – Maġalbike) er en by i Republikken Ingusjetia i Russland. Den ligger rundt 45 km nordvest for republikkhovedstaden Magas. Innbyggertall: 43 442 (est. 2006), 41 876 (folketelling 2002), 20 400 (folketelling 1989).
Malgobek ble grunnlagt i 1935 som en bosetning for arbeidere ved de nylig oppdagede oljefeltene i nærheten. Bystatus ble innvilget i 1939.
Under andre verdenskrig ble Malgobek okkupert av tyske tropper fra 12. september 1942 til 3. januar 1943, da den ble tatt tilbake av Den røde armé.
I løpet av 1990-tallet ble byens innbyggertall fordoblet, som følge av tilstrømming av flyktninger fra krigshandlingene i naborepublikken Tsjetsjenia.
Foruten oljevirksomheten til selskapet Ingusjneftegasprom finnes virksomheter innen treforedling og næringsmiddelindustri.
Sotbergkall
Sotbergkall (Cinclodes antarcticus) er en fugl i familien ovnfugler.
Underarten Cinclodes antarcticus antarcticus («Tussockbird») er endemisk til Falklandsøyene.
Dykkeflaske
En dykkeflaske er en beholder for å transportere eller lagre pustegass under høyt trykk til bruk for dykkerer. Den gir dykkeren pustegass gjennom en pusteventil. Man finner typisk dykkeflasker med arbeidstrykk fra 186 til 300 bar og innvendig volum fra 0,4 liter til 18 liter.
Deler
En dykkeflaske består av flere deler:
Trykkbeholder
Dette er selve beholderen, formet som en flaske, som holder på den komprimerte pustegassen. Denne er vanligvis laget av stål, aluminium eller et fiberarmert komposittmateriale med innerliner i termoplast, aluminium eller stål. Aluminium har mindre egenvekt enn stål og derfor vil aluminiumsflasker ofte få positiv oppdrift på slutten av et dykk når mengden pustegass på flasken minker. I varmere strøk, eller når det trengs mange flasker, som stageflasker i teknisk dykking, blir ofte aluminium foretrukket. I kaldere strøk der dykkeren ofte bruker tørrdrakt med mye oppdrift er stålflasker, som ikke får positiv oppdrift på slutten av dykket, mest vanlig. Flasker i fiberarmert komposittmateriale har veldig lav egenvekt og vil derfor ha mye oppdrift i vann. Dette betyr at dykkere som bruker slike flasker må kompensere for denne oppdriften med mer bly. Slike flasker er ikke så mye brukt blant vanlige sportsdykkere, men en del innen militær dykking. Disse flaskene er perfekte til bærbart trykkluftapparat på grunn av den lave vekten og derfor mye brukt til røykdykking.
Flaskekran
Det finnes to hovedtyper av tilkopling mellom flaskekran og pusteventil.
Kraner med DIN-kopling har G5/8" gjenger for tilkopling av pusteventilen. Gjengepartiet som blir skrudd ned i trykkbeholderen er vanligvis M25X2, M18X1,5, R3/4" eller E17 (småkoniske gjenger). Den nye europeiske standarden EN144-3:2003 innfører en ny type flaskekran med M26X2 gjenger mot pusteventilen og M25x2 mot trykkbeholderen. Denne skal brukes for pustegass med høyere oksygeninnhold enn vanlig luft, det vil si 22%–100%.
Tetning
For å skape en tett forsegling mellom trykkbeholderen og flaskekranen blir det brukt o-ring dersom flaskekranen har sylindriske gjenger. Dersom flaskekranen har koniske gjenger blir det brukt gjengeteip.
Bruk av dykkeflasker
Dykkere kan ha med seg en eller flere flasker alt etter hvilket dykk som skal gjennomføres. Til vanlig sportsdykking er det mest vanlig med en enkelt flaske med volum mellom 8 og 15 liter. Ved mer avansert dykking, som dypdykking, vrakdykking eller grottedykking er det vanlig med flere flasker.
De enkelte flaskene kan ha forskjellig bruksområder:
Dykkere som driver med teknisk dykking har ofte med seg forskjellige pustegasser i separate flasker for de forskjellige delene av dykket:
Konfigurasjon av dykkeflasker
Dykkere kan kombinere flasker og pusteventiler på flere måter for å få med seg ekstra pustegass på lange dykk, eller for å unngå tom-for-luft situasjoner dersom den primære pustegasskilden skulle svikte.
Åpne systemer
For dykkere som dykker med åpne systemer er det flere måter å kombinere flasker og pusteventiler:
Flerpartisystem
Et flerpartisystem er et demokratisk system hvor flere enn to partier kjemper om oppslutning i valg.
Enkelte har hevdet at et flerpartisystem vil være mer ustabilt enn et topartisystem. I flerpartisystemer vil det ofte være nødvendig å danne koalisjonsregjeringer eller mindretallsregjeringer fordi det kan være vanskelig for ett av partiene og komme i flertall. Allikevel finnes det eksempler på land med flerpartisystemer som er relativt stabile. De skandinaviske landene og Nederland er noen eksempler på stabile flerpartisystemer, mens Belgia og Italia er eksempler på det motsatte.
Albin Eines
Albin Konrad Eines (født 9. juni 1886 i Östersund i Sverige, død 19. mai 1947) var en norsk politiker (Det norske Arbeiderparti, Norges Kommunistiske Parti, Nasjonal Samling) og pressemann.
Bakgrunn
Albin Eines, som var halvt svensk, var utdannet bokbinder og jobbet flere år i Sverige der han ble inspirert av syndikalismen før han i 1909 flyttet til Trondheim og meldte seg inn i Arbeiderpartiet.
Karriere
I Arbeiderpartiet ble han aktiv i Fagopposisjonen av 1911 og kjent som en av de mest prinsippfaste antiparlamentarikerne, noe som etter hvert satte ham i et motsetningsforhold til Martin Tranmæl.
Kattesand
Kattesand er et av flere materialer som brukes i kattedoer for å absorbere fuktighet fra katteavføring og urin, noe som reduserer vond lukt som ammoniakk og gjør at de kan brukes innendørs.
Albin Eines
Karriere
Fra 1915 var han tilknyttet redaksjonen i flere aviser, blant annet Vest-Finnmarkens Arbeiderblad, Folkets Dagblad i Vestfold og ''Østfold Dagblad.
Kattesand
Det finnes flere typer kattesand på markedet, som gjør at forbrukere kan velge etter hva de mener er best. Noen katteeiere er mest opptatt av at kattesanden ikke skal spres rundt i huset, mens andre ser etter kattesand som er miljøvennlig. Andre faktorer er evnen til å fjerne lukt.
Albin Eines
Karriere
Eines fulgte etter noe nølen kommunistene ved splittelsen i 1923. Fra 1924 jobbet han i partiavisa Ny Tid i Trondheim, og i 1927 overtok han redaktøransvaret i NKPs hovedorgan Norges Kommunistblad.
Nyttårsaften til 1928 bekjentgjorde Eines sin utmeldelse fra partiet, og allerede to dager etterpå sto hans første artikkel på trykk i Tidens Tegn, en borgerlig avis tilknyttet Frisinnede Venstre som også hadde uttrykt sympati for Benito Mussolinis fascistiske styre i Italia. Han var ansatt i avisa frem til 1940 og arbeidet også opp mot Fedrelandslaget, og var blant annet forfatter av skriftet «Den kommunistiske fare».
Kattesand
Litière
Albin Eines
Karriere
I 1940 ble Eines medarbeider i NS-avisa Fritt Folk og meldte seg inn i partiet. Ved nyttårstider 1942/1943 ble han redaksjonssekretær for Norsk Arbeidsliv, organ for det NS-kontrollerte LO. Et års tid senere overtok han som redaktør, et verv han ble fratatt sommeren 1944. Han fortsatte imidlertid som typograf for avisa og som rådgiver for den nye redaktøren som også var en av Eines' sønner. På denne tiden ga han ut boka Babels tårn, som blant annet ble brukt i nazistisk skoleringsarbeid.
Etter krigen ble Eines dømt til fire års fengsel for landssvik. Han var på dette tidspunktet blitt syk og døde kort tid etter påbegynt soning.
Douradina (Paraná)
Douradina er en kommune i delstaten Paraná i sørregionen av Brasil.
Mengele Zoo
Mengele Zoo er en roman fra 1989 av den norske forfatteren Gert Nygårdshaug. Dette er første bok i en kvintologi som også kalles Mino-serien.
Boken tar opp temaer som miljøvern, nord-sør-konflikt og imperialisme, og ikke minst hvordan man velger å prioritere sine verdier. Til tross for at Mengele Zoo beskriver verden sett fra en av Jordas mest ettersøkte terroristers øyne, er det lett for leseren å ta parti med Mino gjennom hele boken. Han dukker også opp i Nygårdshaugs påfølgende bøker i Mino-serien; Himmelblomsttreet, Afrodites basseng, Chimera og Zoo Europa.
Utmerkelser
Boken ble kåret til «folkets favoritt» i forbindelse med litteraturfestivalen på Lillehammer i 2007.
Alien: Oppstandelsen
Alien: Oppstandelsen (originaltittel: Alien: Resurrection) er en amerikansk science fiction-grøsser fra 1997, regissert av Jean-Pierre Jeunet. Manuset ble skrevet av Joss Whedon.
Handlingsreferat
Gruppen tar seg gjennom det nå ødelagte skipet, svømmer gjennom et oversvømmet kjøkken, og blir jagd av to Xenomorphs. Den ene blir drept, mens den andre dreper flere ansatte. En annen ansatt, Christie, ofrer seg selv for å drepe en Xenomorph slik at de andre kan unnslippe. Call blir avslørt som en auton, en forbedret versjon av et menneske produsert av syntetiske stoffer. Ved å bruke sin evne til å samarbeide med Aurigas datasystemer, setter Call skipet på kollisjonskurs med jorden, i håp om å ødelegge Xenomorphs i et voldsomt krasj. Alien Queen, som har utviklet en livmor som et resultat av hennes genetiske blanding med Ripley 8, føder en Xenomorph med åpenbart menneskelige egenskaper. En hybrid av Xenomorph anerkjenner Ripley 8 som sin mor.
Gerda Weißensteiner
Gerda Weißensteiner (født 3. januar 1969 i Bolzano) er en italiensk aker og bobkjører som deltok i de olympiske vinterleker 1988 i Calgary, 1992 i Albertville, 1994 i Lillehammer 1998 i Nagano, 2002 i Salt Lake City og 2006 i Torino.
Weißensteiner ble olympisk mester i aking under vinter-OL 1994 i Lillehammer. Hun vant ener for damer foran tyske Susi Erdmann og Andrea Tagwerker fra Østerrike
Schizofreniprisen
Schizofreniprisen deles ut hvert år under Nordens største årlige psykiatrikonferanse Schizofrenidagene i Stavanger. Prisen deles ut til personer eller organisasjoner som har utmerket seg gjennom sitt virke innen det psykiske helsefeltet gjennom forskning, behandling, åpenhet, kunnskap, allmenne publiseringer, informasjon og antistigmaarbeid
Gerda Weißensteiner
Tolv år senere, under vinter-OL 2006 i Torino vant hun en bronsemedalje i bobsleigh. Sammen med Jennifer Isacco kom hun på tredjeplass i toerbob for damer, bak Tyskland og USA.
Weißensteiner ble verdensmester i aking to ganger, 1989 i Winterberg i mixed og 1993 i Calgary i ener for damer.
Omsundbrua
Omsundbrua er en fritt frambygg-bro på Rv70 (Møre og Romsdal) som krysser Omsundet mellom øyene Frei og Nordlandet i Kristiansund i Møre og Romsdal. Den ligger rett ved siden av den gamle buebroen som i dag er stengt for biltrafikk.
Alice O’Fredericks
O'Fredericks arbeidet hovedsakelig i Danmark. Hun arbeidet også under navnet Alice Frederiksen.
Genevieve Gaunt
Genevieve Gaunt er en skuespiller med nederlandske foreldre, skuespillerne Frederik de Groot og Fiona Gaunt. Hun spilte «Petrea Parkasen» i filmen Harry Potter og Fangen fra Azkaban. Hun har også en liten rolle i Harry Potter og Dødstalismanene.
Kuriosa
Etternavnet til skuespilleren er ganske interessant. Hun spiller en smygardelev og de siste gjenlevende helblods slektningene til «Salazar Smygard», heter nettopp «Gaunt».